CELEX: 32020D1525
Language: lt
Date: 2020-10-16 00:00:00
Title: Komisijos įgyvendinimo sprendimas (ES) 2020/1525 2020 m. spalio 16 d. kuriuo iš dalies keičiamas Įgyvendinimo sprendimo 2013/764/ES dėl gyvūnų sveikatos kontrolės priemonių, susijusių su klasikiniu kiaulių maru tam tikrose valstybėse narėse, priedas (pranešta dokumentu Nr. C(2020) 7008) (Tekstas svarbus EEE)

20.10.2020   
               
               
                  LT
               
               
                  Europos Sąjungos oficialusis leidinys
               
               
                  L 346/31
               
            
         KOMISIJOS ĮGYVENDINIMO SPRENDIMAS (ES) 2020/1525
         2020 m. spalio 16 d.
         kuriuo iš dalies keičiamas Įgyvendinimo sprendimo 2013/764/ES dėl gyvūnų sveikatos kontrolės priemonių, susijusių su klasikiniu kiaulių maru tam tikrose valstybėse narėse, priedas
         
            
               (pranešta dokumentu Nr. C(2020) 7008)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
         atsižvelgdama į 1990 m. birželio 26 d. Tarybos direktyvą 90/425/EEB dėl Sąjungos vidaus prekyboje tam tikrais gyvūnais ir produktais taikomų veterinarinių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
         kadangi:
         
                     (1)
                  
                  
                     Komisijos įgyvendinimo sprendime 2013/764/ES (3) nustatytos su klasikiniu kiaulių maru susijusios gyvūnų sveikatos kontrolės priemonės, taikomos tam tikrose jo priede nurodytose valstybėse narėse arba jų teritorijose. Tarp tų priemonių yra draudimas išvežti gyvas kiaules, šviežią kiaulieną, mėsos pusgaminius ir kiaulienos produktus iš tam tikrų tame priede nurodytų teritorijų. Tame įgyvendinimo sprendime nustatytos gyvūnų sveikatos kontrolės priemonės taikomos kartu su nustatytosiomis Tarybos direktyvoje 2001/89/EB (4) ir jomis siekiama kovoti su klasikinio kiaulių maro plitimu, ypač Sąjungos lygmeniu;
                  
               
                     (2)
                  
                  
                     Įgyvendinimo sprendime 2013/764/ES taip pat nustatytos nukrypti nuo draudimo išvežti gyvas kiaules iš tam tikrų teritorijų, jei laikomasi tam tikrų sąlygų, įskaitant priežiūrą, leidžiančios nuostatos;
                  
               
                     (3)
                  
                  
                     atsižvelgiant į Latvijoje pagal Direktyvą 2001/89/EB ir Įgyvendinimo sprendimą 2013/764/ES taikomų priežiūros ir kontrolės priemonių, pristatytų Augalų, gyvūnų, maisto ir pašarų nuolatiniam komitetui, veiksmingumą ir palankią epizootinę klasikinio kiaulių maro padėtį toje valstybėje narėje, visos į Įgyvendinimo sprendimo 2013/764/ES priedą įtrauktos Latvijos teritorijos dalys dabar turėtų būti iš to priedo išbrauktos;
                  
               
                     (4)
                  
                  
                     Sprendimas 2013/764/ES turėtų būti atitinkamai iš dalies pakeistas;
                  
               
                     (5)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo 2013/764/ES priedo 3 punktas išbraukiamas.
         
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2020 m. spalio 16 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 395, 1989 12 30, p. 13.
         
            (2)  OL L 224, 1990 8 18, p. 29.
         
            (3)  2013 m. gruodžio 13 d. Komisijos įgyvendinimo sprendimas 2013/764/ES dėl gyvūnų sveikatos kontrolės priemonių, susijusių su klasikiniu kiaulių maru tam tikrose valstybėse narėse (OL L 338, 2013 12 17, p. 102).
         
            (4)  2001 m. spalio 23 d. Tarybos direktyva 2001/89/EB dėl Bendrijos klasikinio kiaulių maro kontrolės priemonių (OL L 316, 2001 12 1, p. 5).